## VIDURINIO UGDYMO PROGRAMOS VYKDYMO BENDROSIOS NUOSTATOS

1. Gimnazija vykdydama vidurinio ugdymo programą vadovaujasi vidurinio ugdymo bendrosiomis programomis. Ugdymas organizuojamas vadovaujantis Ugdymo programų aprašu, Mokymosi formų ir mokymo organizavimo tvarkos aprašu, bendraisiais ugdymo planais.
2. Mokinys vadovaudamasis Ugdymo programų aprašu, kartu su gimnazija pasirengia individualų ugdymo planą. Gimnazija mokiniui sudaro sąlygas įgyvendinti individualų ugdymo planą ir siekia, kad jis pagilintų ir praplėstų žinias, gebėjimus bei kompetencijas pasirinktose srityse, pasirengtų laikyti brandos egzaminus ir tęstų tolesnį mokymąsi.
3. Keisti dalyką ar dalyko kursą mokinys gali atsiskaitęs (išlaikęs įskaitą) iš naujai pasirinkto dalyko programos ar dalyko kurso skirtumo. Jei įskaita išlaikoma pusmečio ar mokslo metų pabaigoje, įvertinimas, prie kurio pažymimas kursas raidėmis B (bendrasis) arba A (išplėstinis), įrašomas stulpelyje prie pusmečio ar metinių pažymių.

## II. UGDYMO SRIČIŲ DALYKŲ MOKYMO ORGANIZAVIMAS

1. Dorinis ugdymas:
   1. mokinys renkasi vieną dalyką – tikybą arba etiką. Visi IIIG - IVG klasių mokiniai pasirinko tikybą.
2. Lietuvių kalba ir literatūra:
   1. išplėstinį kursą gimnazijos IIIG klasėje parinko mokiniai, kurių lietuvių kalbos pagrindinio ugdymo metinio įvertinimai yra ne žemesni kaip šeši balai.
3. Užsienio kalbų mokymo (-si) organizavimas:
   1. užsienio kalbų dalyko bendroji programa pateikiama kursais, orientuotais į Europos Tarybos siūlomus A1 ir A2, B1 ir B2 kalbos mokėjimo lygius. Mokiniai mokosi užsienio kalbų pagal kalbų mokėjimo lygius, kurie atitinka jų užsienio kalbų pasiekimus. Mokinių užsienio kalbų pasiekimai nustatomi centralizuotai parengtais lygio nustatymo testais (pateikiamais per duomenų perdavimo sistemą KELTAS);
   2. užsienio kalbų ugdymas organizuojamas grupėse, kuriose visi arba dauguma mokinių siekia to paties lygio:
      1. IVG klasės mokiniai tęsia anglų kalbos mokymąsi B1/B2 lygiu ir rusų kalbos B1/B2 lygiu.
      2. IIIG klasės mokiniai mokosi anglų kalbos B1/B2 lygiu ir rusų kalbos B1/B2 lygiu.
   3. užsienio kalbos dalykų modulių programos papildo B2, B1 kurso programas. Mokiniai iš gimnazijoje siūlomų modulių programų renkasi pagal polinkius ir interesus. IIIG ir IG klasės mokiniai pasirinko anglų kalbos modulį „Tobulink rašymo įgūdžius“;
4. Menai:
   1. mokiniui siūloma rinktis bent vieną iš meninio ugdymo programų: dailės, filmų kūrimo, fotografijos, grafinio dizaino, kompiuterinių muzikos technologijų, muzikos, šokio ar teatro. IIIG ir IVG klasės mokiniai pasirinko muziką.
5. Technologijos:
   1. mokiniui siūloma rinktis bent vieną iš technologijų programos krypčių: turizmo ir mitybos; statybos ir medžio apdirbimo; taikomojo meno, amatų ir dizaino; tekstilės ir aprangos; verslo, vadybos ir mažmeninės prekybos; mechanikos, mechaninio remonto. IIIG klasės mokiniai pasirinko taikomojo meno, amatų ir dizaino, statybos ir medžio apdirbimą, o IVG klasės mokiniai pasirinko statybos ir medžio apdirbimo dalyką.
6. Fizinio ugdymo organizavimas:
   1. mokiniai renkasi bendrąją fizinį ugdymą;
   2. fizinio ugdymo pasiekimai vertinami pažymiais. Vidurinio ugdymo programoje fizinio ugdymo mokymas neintensyvinamas;
   3. dėl ligos pobūdžio negalintiems atlikti įprastų užduočių, mokytojas taiko alternatyvias atsiskaitymo užduotis, kurios atitinka mokinio fizines galimybes ir gydytojo rekomendacijas.
7. Žmogaus saugos ugdymo organizavimas:
   1. žmogaus sauga integruojama į ugdymo turinį;
   2. integruojamas Žmogaus saugos bendrosios programos temas dalykų mokytojai įrašo skiltyje „Pamokos tema“ ir prie jos nurodo „ŽS“.
8. Mobiliųjų ir neformalaus ugdymo grupių, modulių sudarymas:
   1. gimnazijos tarybos sprendimu nustatyta sudaryti mobiliąją grupę ir modulį ne mažiau 5 mokinių;
   2. gimnazijos tarybos sprendimu nustatyta sudaryti neformaliojo ugdymo grupes ne mažiau 7 mokinių.

**Vidurinio ugdymo programos vykdymo lentelė**

|  |  |  |  |  |  |
| --- | --- | --- | --- | --- | --- |
| Dalykai | IIIG klasė | | IVG klasė | |  |
| Dalykai | bendrasis kursas | išplėstinis kursas | bendrasis kursas | išplėstinis  kursas | Tarifi-  kuojamos val.sk. |
| Tikyba | 1 | - | 1 | - | 2 |
| Gimtoji kalba (lenkų) | - | 5 | - | 5 | 10 |
| Lietuvių kalba ir literatūra | 5\* | 6 | 6\* | 7 | 13 |
| Užsienio kalba (anglų) | 3B2/B1 | | 3B2/B1 | | 6 |
| Užsienio kalba (rusų) | 3B2/B1 | | 3B2/B1 | | 6 |
| Matematika | 3\* | 4 | 3\* | 5 | 9 |
| Istorija | 2\* | 3 | 2\* | 3 | 6 |
| Biologija | 2\* | 3 |  | 3 | 6 |
| Chemija | 2\*\* | - | 2\*\* | - | 0,30 |
| Fizika | 2 |  | 2 | - | 4 |
| Informacinės technologijos | 1 | - | 1 | - | 2 |
| Muzika | 2 | - | 2 | - | 4 |
| Taikomasis menas, amatai ir dizainas | 2 | - | - | - | 2 |
| Statyba ir medžio apdirbimas | 2 | - | 2 | - | 4 |
| Fizinis ugdymas | 3 | - | 3 | - | 6 |
| *Pasirenkamieji dalykai:* | | | | | |
| Karjeros planavimo pagrindai | 1 | | 1 | | 2 |
| Žemė ir laikas | - | | 1 | | 1 |
| Žmogaus sauga | 0,5\*\*\* | | 0,5\*\*\* | | - |
| *Dalykų moduliai:* | | | | | |
| Anglų kalbos modulis „Tobulink rašymo įgūdžius“ | 1 | | | | 1 |
| **Klasėje tarifikuojamų valandų skaičius** | **41,65** | | **42,65** | | **84,30** |

\* mokosi kartu (bendras ir išplėstinis kursas)

\*\* savarankiškas darbas

\*\*\* integruojama į ugdymo turinį